План - програма 2021г.

 за

 РАЗВИТИЕ ДЕЙНОСТТА НА НЧ "ЕЛЕНКО ЦЕНОВ - 1896"

с. Горно Церовене, ул. "Главна"28 , E-mail elenkocenov1896@abv.bg

 УВАЖАЕМИ ГОСПОДИН КМЕТ ,

 Настоящата програма за развитие на читалищната дейност в с.Горно Церовене е приета в изпълнение на чл.26 ал.2 от ЗНЧ.

 Основната цел в работа на Народно читалище "Еленко Ценов-1896" през 2021г. ще бъде насочена в превръщане читалището в привлекателен център и място за изява и оползотворяване на свободното време, както на възрастни , така и на повече деца и младежи. Да стане отворена и инициативна организация със съвременна технологична база, която да предлага традиционни и иновативни практики за населението на с. Горно Церовене,като спазва ЗНЧ и устава на НЧ "Еленко Ценов-1896". А те са :

 1. Развитие и обогатяване на културния живот, социалната и образователната дейност.

 2.Запазване традициите и обичаите на селото.

 3. Разширяване знанията и развитие на творческите им заложби.

 4. Приобщаване към ценностите и постиженията на науката, изкуството и културата.

 5 .Възпитание и утвърждаване на националното самосъзнание.

 ОСНОВНИ ЦЕЛИ И ПРИОРИТЕТИ :

 1. Утвърждаване и подържане на Библиотечният фонд.

 2. Събиране и разпространяване знания за родния край.

 3. Организиране на културно-масови мероприятия, пресъздаване на обичаи и празници от Културния календар, характерни за нашето село.

 4. Кандидатстване по проекти и програми за набавяне на финансови средства за подобряване на материално-техническата база и изграждане на Клуб на пенсионера.

 5. Участие в организираните за обучение семинари, работни срещи по проблемите на читалищата с цел повишаване компетенциите на работещите в тях.

 6.Извършване на допълнителни дейности, подпомагащи изпълнението на основните функции.

 За постигането на целите читалището да извършва следните дейности:

 1. Библиотечна дейност.

– Актуализиране на БФ на Читалищната библиотека, чрез закупуване на нова съвременна литература, абонамент и дарения.

– Организиране на литературни четения, посещения на деца в библиотеката с цел запознаване правилата на обслужване на читателите и повишаване на читателския интерес към книгата.

 2. Художествено - творческа дейност.

– Повишаване качеството на предлагания от читалището художествен продукт.

– Създадената детска певческа група да увеличи числения си състав , да обогати репертоара си и да участва в дейността на читалището , както и да вземат участие в общински, регионални и други конкурси и фестивали.

– Да продължи обучението на създадения духов оркестър, който да взема участие за в бъдеще в празници и тържества.

– Създаване на танцов състав към читалището.

 3. Краеведска дейност.

– Активизиране на дейността, свързана с развитието на краеведската и издирвателска дейност. (носии, обичаи, предания, събиране на предмети, снимки и др. подобни, значими за селото)

– Създаване на музеен кът.

 4. Социална дейност.

– Да се отзовава и да бъде в помощ на старите и самотни хора.

 5. Стопанска дейност.

– Да предоставя под наем салона на читалището, с цел със събраните средства , да се подпомага дейността на НЧ и за подържане на материалната база.

 За изпълнението на програмата да се осигурят финансови средства от държавни и общински субсидии, проекти и програми, членски внос (увеличаване броя на членовете на читалището), дарения от физическки и юридицески лица, приходи от стопанска дейност.

 КУЛТУРЕН КАЛЕНДАР

 ЯНУАРИ: – Организиране на местен празник "Ивановден" с духова музика и ритуал на река Огоста.

 – Обичаи - " Бабин ден".

 ФЕВРУАРИ: – Трифон Зарезан - възстановяване на традиционни обреди. Конкурс за най - качествено вино.

 – Най - великия и най -трагичния ден на Бълария - 19 февруари. Презентация по темата за Левски.

 МАРТ : - " Малки, сръчни ръчички връзват мартенички"- конкурс за автентична и оригинална мартеница.

 – 3 март - отбелязване Националния празник на Република България.

 – Честване Осми март - женско парти.

 – Пролетен карнавал

 АПРИЛ: - Отбелязване на 1 април - Деня на хумора и шегата.

 – Обичай "Лазаруване" - придружен с много песни, обхождане по домовете от млади момичета.

 МАЙ : – Великденски празници - изложба от писани яйца.

 – Отбелязване на 24 май с инициативата "Добре дошли в дома на книгата" - въвеждане на най-младите читатели в библиотеката на читалището.

 ЮНИ - 1 юни - Ден на детето - рисунка на асфалт, изработка на хвърчило.

 – Традиционен събор на селото.

 – Петровден - местен обичай, курбан за здраве. Провежда се в местност Петрови кръст.

 ЮЛИ - "Лято в библиотеката" - викторини, литературни четения, илюстрации на приказки, занимателни игри.

 АВГУСТ – " Спортни дейности - турнир по тенис на маса.

 СЕПТЕМВРИ : 15 септември - Първи учебен ден. Щур купон с рисунки и игри пред читалището.

 – 22 септември - Ден на независимостта - в читалнята се изнасят беседи, свързани с историческото събитие.

 ОКТОМВРИ - Ден на възрастните хора и музиката. "Свирим, играем и пеем да не стареем"

 Ноември - 1 ноември - Ден на народните Будители.

 ДЕКЕМВРИ – От 1 декември - за всички сръчковци отваря врати работилницата на Дядо Коледа.

 – " Обичай Бъдни вечер" - пресъздаване на обичая, изложба на ястия, характерни за този ден.

 – Коледари - група младежи, облечени с български народни носии, ямурлук, калпак и овчарска гега обикалят домовете и пеят коледни песни.

 – Коледно и Новогодишно тържество.

 Читалищно настоятелство на Народно читалище "Еленко Ценов-1896“ с. Горно Церовене

 8.11.2020г.

 –